

Република Србија

ОПШТИНА КЛАДОВО

Oдељење за буџет и финансије

Број: 020-1/2019-60-II

Датум: 29.10.2019.год.

К л а д о в о

**И З В Е Ш Т А Ј**

**о спроведеној јавној расправи о нацрту Одлуке о буџету општине Кладово за 2020.годину**

Јавна расправа о нацрту Одлуке о буџету општине Кладово за 2020.годину спроведена је на следећи начин:

* Објављивањем нацрта Одлуке о буџету општине Кладово за 2020.годину на званичној интернет страници општине Кладово www.kladovo.org.rs
* Излагањем нацрта Одлуке о буџету општине Кладово за 2020.годину на огласној табли Општинске управе Кладово
* Одржавањем јавне трибине о нацрту Одлуке о буџету општине Кладово за 2020.годину дана 29.10.2019.године у сали Општиске управе Кладово у трајању од 11:00 до 13:30 сати.

Такође је било предвиђено да се примедбе, предлози и сугестије на нацрт Одлуке о

буџету општине Кладово за 2020.годину упућују у писаном облику Општинском већу општине Кладово, на адресу Краља Александра бр.35, 19320 Кладово.

Дана 11.10.2019.године на званичној интернет адреси општине Кладово

www.kladovo.org.rs објављен је нацрт Одлуке о буџету општине Кладово за 2020.годину. Истог дана грађани су обавештени да ће се јавна расправа одржати 29.10.2019.године у сали за састанке Општинске управе Кладово са почетком у 11:00 сати.

Ј а в н а т р и б и н а

 Јавна трибина о нацрту Одлуке о буџету општине Кладово за 2020.годину одржана је дана 29.10.2019.године, у сали за састанке Општинске управе Кладово, са почетком у 11:00 сати.

 Јавну трибину водила је Андријана Антић, начелник Одељења за буџет и финансије, а трибини су присуствовали Саша Николић председник општине Кладово, Милисав Ратопекић заменик председника општине, Златко Калиновић начелник општинске управе и остали присутни чија се листа присутности доставља у прилогу овог извештаја.

 У уводном излагању упознала сам присутне са нацртом Одлуке о буџету општине Кладово за 2020.годину и том приликом обавестила присутне да је нацрт Одлуке урађен на основу достављених финансијских планова директних, индиректних и осталих корисника буџетских средстава. Сходно наведеном образлагала сам нацрт Одлуке по корисницима тих средстава, економским класификацијама, програмима и програмским активностима након чега сам ставила нацрт одлуке на разматрање како би присутни изнели своје сугестије, предлоге и примедбе. Појаснила сам да се највише прихода очекује од пореза на зараде, од ненаменских трансфера, пореза на имовину, као и осталих прихода који се остварују у буџету.

 Након изнетог образложења нацрта Одлуке о буџету, директора ОШ из Подвршке Драгана Думитрашковић изнела је примедбу да се пре потврђивања предлога Одлуке о буџету општине Кладово за 2020.годину изврши повећање средстава за ОШ Подвршка за 507.000,00 динара, а што је учињено и унето у предлог Одлуке о буџету општине Кладово за 2020.годину.

 Као генерална примедба представника месних заједница била је да се издвоји више средстава за потребе санација објеката у свим месним заједницама. Предлог је изнео председник МЗ Текија Бранибор Атанацковић.

 Константовано је да на јавној расправи није достављен у писаном облику ниједан предлог, примедба или сугестија на нацрт Одлуке о буџету општине Кладово за 2020.годину, као и то да присутни, осим наведених примедби, нису имали друге предлоге.

Дана: 29.10.2019.године

Одељење за буџет и финансије

Руководилац

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Андријана Антић